### TƏLİM NƏTİCƏSİ 3

Turun hazırlanması

Turist marşrutu – siyahı üzrə qeyd olunmuş bütün coğrafi məntəqələrə və yerlərə gedilməsi nəzərdə tutulan və səyahət müddətində dayanacaqdan - dayanacağa qədər turistlər tərəfindən gedilən yoldur.

Məhsulun işlənib hazırlanması iki ardıcıl hissədən ibarət olur:

Marşrutun hazırlanması;
Turun formalaşdırılması.

Marşrutun hazırlanması aşağıdakı mərhələləri əhatə edir:

- Marşrutun seçilməsi;
- Marşrutun forma xüsusiyyətinin ( tip) müəyyən edilməsi;
- Eskiz modelin qurulması;
- Marşrutun yerləşdirmə, qidalanma obyektlərinə bağlılığını, nəqliyyat təminatını təyin etmək;
- Təhlükəsizlik sxeminin işlənib hazırlanması;
- Marşrutun sınaqdan keçirilməsi və tələb olunan dəyişikliklərin aparılması;
- Marşrutun layihə pasportunun təsdiqlənməsi.

Turun proqramı

- Hər bir tur proqramının yerinə yetirmə prosesi üç mərhələyə bölünür:
- Hazırlıq mərhələsi
- Marşrutun keçirilməsi
- Son