### “TUROPERATOR" MODULUNUN
SPESİFİKASİYASI

Modulun adı: Turoperator
Modulun kodu: 1
Saatlar və kredit: 230
Modulun ümumi məqsədi: Bu modulu bitirdikdən sonra tələbə, turoperatorun iş fəaliyyətini bilir və turistin sifariş etdiyi turun hazırlanmasını və qiymətinin hesablanmasını bacarır.

Təlim nəticəsi 1: Turizm firmasının yaradılmasının ilkin şərtlərini bilir.
Qiymətləndirmə meyarları
1. Turizm firması yaradarkən vətəndaşın toplamalı olduğu sənədləri sadalayır.
2. Turizm firmasının fəaliyyətə başlanmasında həyata keçirilən mərhələləri müəyyən edir.
3. Turizm müəssisəsində sənədləşmənin rolunu qeyd edir.
4. Turizm məhsulunun satış kanallarını sayı.
5. Turzim məhsullarının satışında vasitəçiləri seçir.

Təlim nəticəsi 2: Turoperatorun iş fəaliyyəti haqqında ümumi məlumatı bilir.
Qiymətləndirmə meyarları
1. Turoperatorun əsas funksiyalarını sadalayır.
2. Turoperatorun fəaliyyətinin əsas istiqamətlərini qeyd edir.
3. Turoperatorun yerləşdirmə obyektləri ilə işin düzgün qurulmasından danışır.
4. Turoperatorun qidalanma müəssisələri ilə bağladığı müqavilə şərtlərini sayır.
5. Turoperatorun nəqliyyat müəssisələri arasındakı iş birliyini müəyyən edir.

Təlim nəticəsi 3. Turist marşrutlarının təsnifatını bilir və tur hazırlamağı bacarır.
Qiymətləndirmə meyarları
1. Azərbaycan Respublikasında fəaliyyət göstərən turist maşrutlarının istiqamətlərini sadalayır.
2. Tur zamanı göstərilən xidmətləri və tur hazırlanmasını nümayiş etdirir.
3. Turizm məhsulunun yaradılmasında xidmət dərəcələrini vurğulayır.
4. Xidmət paketinin formalarındaninklüziv və sifarişli turları hazırlayır.
5. Turun formalaşdırılmasındakı sənədləri sadalayır.
6. Turun qiymətini hesablayır