### TƏLİM NƏTİCƏSİ 3

3.3.1. TURİZM MƏHSULUNUN YARADILMASINDA XİDMƏT DƏRƏCƏLƏRİNİ VURĞULAYIR
XİDMƏT DƏRƏCƏLƏRİ
Xidmət keyfiyyətini bildirmək məqsədilə xidmət dərəcələri tətbiq edilir. Xidmət dərəcələrinin beynəlxalq normativ standartları yoxdur. Bu səbəbdən turoperator və turagentlər təqdim etdikləri turları şərti olaraq aşağıdakı kateqoriyalarla bildirirlər:

- “Lyuks” dərəcə - bu dərəcədə xidmət ən yüksək səviyyədə təqdim olunur. 5 ulduz və dəbdəbəli hotellər, aviadaşıma birinci dərəcəli və ya biznes-təyyarə ilə, qidalanma dəbdəbəli restoranda və s..
- Birinci dərəcə - kifayət qədər yüksək xidmət, 4-5 ulduzlu hotellərdə yerləşmə, uçuş biznes – dərəcə, əla mətbəx, fərdi transfer, bələdçi və s.
- Turist dərəcəsi – kütləvi xidmət variantı: 2-3 ulduzlu hotel, müntəzəm aviareysdə ekonom – dərəcə ilə uçuş, qidalanma isveç stolu ilə, transfer qrupla və s.
- Ekonom dərəcə - ən ucuz xidmət dərəcəsidir. Adətən bu xidmət dərəcəsini tələbələr və aztəminatlı insanlar seçir. Bu xidmət proqramında aşağı səviyyəli minimum xidmət nəzərdə tutulur. Yerləşmə 1-2 ulduzlu hotellərdə, hostellərdə, yataqxanalarda, özünəxidmət olan kiçik hotellərdə, qidalanma məhdud çeşidli və s.

Lakin nəzərə almaq lazımdırki bu dərəcələr şərtidir və milli xüsusiyyətlərdən asılı olaraq fərqli ola bilər.

3.4.1. XİDMƏT PAKETİNİN FORMALARINDANIN KLÜZİV VƏ SİFARİŞLİ TURLARI HAZIRLAYIR
XİDMƏT DƏRƏCƏLƏRİ

Turizmin inkişaf etdirilməsi üçün turistlərə təklif olunan turizm məhsullarının da inkişaf etdirilməsi vacibdir. Çünki turizmdə uğurlu fəaliyyət xidmətlərin və turizm məhsulunun keyfiyyətindən olduqca asılıdır. Bu zaman turizm məhsulunun qiymətinin düzgün qoyulması və istər yerli, istərsə də xarici turistlər üçün cəlbedici olması, məhsulun keyfiyyəti ilə onun qiyməti arasında uyğunluğun olmasını təmin etmək lazımdır.